Charente
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Charente er et departement i Frankrike, i regionen Nouvelle-Aquitaine, omkring elven Charente. Departementet strekker seg over et område på 5956 km2 og har 352 335 innbyggere (2017). Hovedstad er Angoulême.
Charente består til størstedelen av fruktbart jordbruksland, i sør bygd opp av kritt og jurakalk. Det dyrkes mest hvete, mais og fôrvekster; i tillegg stor vindyrking. Vinen fra kalkdistriktet rundt Cognac brukes til fremstilling av konjakk. Husdyrholdet er betydelig, spesielt omkring Confolens og Barbezieux. Skogen dekker store arealer i øst, og kastanjer er en viktig avling. Industrien omfatter teglverk, støperier og glassverk. Les mer i Store norske leksikon Frankrike Frankrikes geografi Regioner og departementer i Frankrike